CELEX: 32011R0112
Language: sl
Date: 2011-02-07 00:00:00
Title: Uredba Komisije (EU) št. 112/2011 z dne 7. februarja 2011 o uvrstitvi določenega blaga v kombinirano nomenklaturo

9.2.2011   
            
            
               SL
            
            
               Uradni list Evropske unije
            
            
               L 34/35
            
         UREDBA KOMISIJE (EU) št. 112/2011
   z dne 7. februarja 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Modul dimenzij približno 8,5 × 30 × 23 cm, namenjen nadzoru izdihanih in anestetičnih plinov pri pacientu med medicinskim postopkom (tako imenovani „modul za analizo plinov“).
                  Deluje samo v povezavi s sistemom za nadzor pacienta, ki omogoča njegovo upravljanje.
                  Modul omogoča analizo izdihanih plinov pacienta s spektroskopijo, pri kateri se ugotavlja npr. prisotnost ogljikovega dioksida, dušikovega oksida, halotana ali isoflurana.
                  Sistem za nadzor pacienta obdeluje podatke, ki jih prejema od modula, in jih primerja s predhodno določenimi parametri. Rezultati se pokažejo na zaslonu. Če se vrednosti ne ujemajo s parametri, se sproži alarm.
               
               
                  9018 19 10
               
               
                  Uvrščanje je določeno s splošnima praviloma za razlago kombinirane nomenklature 1 in 6, opombo 2(b) k poglavju 90 in besedilom oznak KN 9018, 9018 19 in 9018 19 10.
                  Modul se ne šteje za popoln instrument ali aparat za fizikalne ali kemične analize iz tarifne številke 9027, saj ga upravlja sistem za nadzor pacienta, ki tudi pokaže rezultate analiz. Posledično se uvrstitev v tarifno številko 9027 izključi.
                  Modula ni mogoče opredeliti kot aparata z ultravijoličnimi ali infrardečimi žarki iz oznake KN 9018 20 00. Zato je uvrstitev v oznako KN 9018 20 00 izključena. Modul se ne uporablja za anestezijo, zato ga ni mogoče šteti med aparate in instrumente za anestezijo iz oznake KN 9018 90 60. Zato je uvrstitev v oznako KN 9018 90 60 izključena.
                  Modul se lahko uporablja samo skupaj z elektrodiagnostičnim aparatom za hkratno nadzorovanje dveh ali več parametrov, zato ga je na podlagi opombe 2(b) k poglavju 90 treba uvrstiti v oznako KN 9018 19 10.